Origin of Symmetry

Origin of Symmetry (Asal-Usul Simetri) ialah album studio kedua oleh kumpulan rock England, Muse. Album ini dikeluarkan pada 17 Jun 2001 di United Kingdom dan Australia, dan pada September 2005 di Amerika Syarikat. Single yang dikeluarkan dari album ini ialah "Plug In Baby", "New Born", "Bliss", dan "Hyper Music/Feeling Good". Tajuk album ini merupakan idea dari vokalis Muse, Matthew Bellamy, yang diinspirasikan dari buku karya Michio Kaku, Hyperspace.

"New Born", "Plug In Baby", "Bliss" and "Darkshines" dirakamkan oleh David Bottrill sepanjang pertengahan jelajah pada hujung 2000, di Ridge Farm Studios, Surrey. "New Born", "Plug In Baby" dan "Bliss" dianggap sebagai "nyawa album" dan menciptakan dasar yang membuat Muse lebih bereksperimen dengan lagu-lagu lain. Suara falseto Matt didengar hampir setiap lagu dalam album ini, meskipun mendapat kritikan dari stesen radio di Amerika Syarikat.

Album ini berjaya melonjakkan nama Muse, dengan penjualan lebih dari 100.000 unit di United Kingdom dan 1,5 juta unit di seluruh dunia, tetapi hanya 53,000 album yang terjual di Amerika Syarikat, akibat baru dikeluarkan secara rasmi pada 2005. Pada tahun 2006, majalah muzik Q menempatkan album ini di kedudukan 74 dalam kategori "100 Album Terbaik Sepanjang Zaman" menurut pilihan pembaca.

Sambutan 

Album ini menerima penilaian positif dan pada tahun 2006 berada di kedudukam 74 di Q Magazine's 100 Greatest Albums of all Time. Kemudian pada Februari 2008, undian umum untuk Q Magazine menempatkan album di kedudukan 28 di Best British Albums of all time. Majalah Kerrang! menilai album menduduki tangga 20 di 100 Best British Rock Albums Ever!, #9 di Albums of the Year 2001  dan #13 pada 50 Best Albums of the 21st Century.

Kontroversi 
Maverick Records, yang sebelum ini mengeluarkan Showbiz di Amerika Syarikat, meminta Muse untuk menghilangkan vokal falseto sepanjang keluaran album, mendakwa bahawa ia akan menjejaskan siaran di radio. Muse menolak permintaan Maverick dan meninggalkan label itu, yang dimaksudkan bahawa album ini tidak dikeluarkan di Amerika Syarikat sehingga 2005. Namun, album itu tidak memasuki carta di Billboard 200 sehingga Februari 2010, ketika itu mendudui di nombor 161.

Nestlé pernah menggunakan lagu "Feeling Good" untuk tujuan komersial, meskipun kumpulan ini menolak untuk memberi kebenarkan kepada syarikat itu untuk melakukannya. Setelah Nestle menggunakan versi Nina Simone, akhirnya kumpulan itu menuntut Nestlé, sebanyak £500.000 dan menyumbangkan hasil untuk amal Oxfam - bersama dengan beberapa badan amal tempatan Teignmouth, bandar di mana Muse ditubuhkan.

Senarai runut

Rujukan

Pautan luar 
 Laman rasmi Muse
 Album Origin of Symmetry di MuseWiki

Album 2001
Album Muse